stanford-oval/wikipedia huggingface dataset:
SL95
Tekniset tiedot

SL95 on kaksisuuntainen ja kahdeksanakselinen nivelraitiovaunu, jonka italialainen Ansaldo on suunnitellut yksinomaan Oslon raitioteille. Raitiovaunu on kolmiosainen ja siinä on yksi teli molemmissa päätyosissa ja kaksi keskiosassa. Kori on alumiinia, ja se koostuu osuuksista, jotka on hitsattu lattiaa ja kattoa pitkin ja pultattu kylkiin, jotta ne on helppo vaihtaa. Vaunut ovat 33,12 metriä pitkiä, 2,6 metrin levyisiä ja 3,62 metrin korkuisia. Akseleiden etäisyys teleissä on 1,80 metriä ja telien keskikohtien etäisyys 9,85 metriä päätyteleistä keskiteleihin ja 5,17 metriä kahden keskimmäisen telin välillä. Raitiovaunu painaa 64,2 tonnia tyhjänä ja 78,3 tonnia hyötykuorman kanssa.
Kaikissa neljässä teräksisessä telissä on kaksi akselia ja kolmivaiheoikosulkumoottoria. Pyörien halkaisija on 680 mm uutena ja 610 mm loppuunkuluneena. Akselit on erotettu teleistä kumilla, ja telit puolestaan on ilmajousitettu runkoa vasten. Ansaldon valmistavat ajomoottorit ovat tyyppiä MTA-F6-105V, ja kaikkien kahdeksan moottorin kokonaisteho on 840 kW (1 130 hevosvoimaa) 750 voltin jännitteellä. Tämä mahdollistaa huippunopeuden 80 kilometriä tunnissa ja kiihtyvyyden 1,5 m/s2. Kulkuneuvoa peruutettaessa nopeus rajoitetaan itsestään 15 kilometriin tunnissa. Kun vaunua liikennöidään 600 voltin jännitteellä, sen teho on 672 kW (901 hevosvoimaa).
Kulkuneuvoissa on kolme jarrujärjestelmää: ensisijaisena jarrutusenergian talteenottava dynaaminen jarru, toissijaisena levyjarru ja lisäksi kiskojarru hätäjarruna. Jarrutusenergian talteenottavaa jarrua käytettäessä energia voidaan syöttää takaisin ajojohtimeen. Vaunut on mitoitettu siten, että yhden telin dynaamisen jarrun ollessa pois käytöstä voidaan liikennöidä koko päivä, ja kahden telin jarrujen ollessa pois käytöstä voidaan liikennöidä tunnin ajan pelkkiä levyjarruja käyttäen.
Raitiovaunut ovat kaksisuuntaisia ja niissä on ohjaamot molemmissa päissä. Ohjaamoihin on myös järjestetty kuljettajalle mahdollisuus lipunmyyntiin. Ohjaamon ja matkustamon välissä on lukittu ovi, jotta matkustajat eivät pääse takaohjaamoon. Molemmilla puolilla on neljä ovea, joista etuovi on yksilehtinen ja kolme muuta kaksilehtisiä. Etuoven lisäksi jokaisessa kolmessa osassa on yksi kaksilehtinen ovi. Kuljettajan täytyy käyttää turvakytkintä vasemman puolen ovien avaamiseksi. Oikean puolen ovet voidaan avata myös yksitellen ohjaamosta. Puolet vaunun pituudesta on matalalattiaista ja sisääntulokorkeus 350 mm (kolmella neljästä ovesta). Istumapaikkoja on 88, joista 64 sijaitsee korkeammalla, ja vaunuun mahtuu yhteensä 212 matkustajaa.
Liikennöinti

SL95:iä on yhteensä 32 kappaletta Oslon 72:sta raitiovaunusta loppujen ollessa SL79-raitiovaunuja. SL95:t ovat Oslon ainoat kaksisuuntaraitiovaunut, joten Ullevål Hagebyn radalla, ja siten linjoilla 17 ja 18, voidaan liikennöidä vain niillä. Linja 13 jatkuu linjana 17 Sinsenillä, ja SL95:t liikennöivätkin myös joka toisen linjan 13 vuoron. Briskebyn radan liian pienten kaarresäteiden vuoksi SL95:t eivät liikennöi millään Majorstuenin linjalla. SL95:t liikennöivät Ullevål Hagebyn, Ekebergin, Sinsenin, Grünerløkka–Torshovin, Lilleakerin ja Skøyenin radoilla. Kaikkien linjojen vuoroväli on kymmenen minuuttia eli osuuksilla, joilla liikennöi kaksi linjaa, vuoroväli on viisi minuuttia.
Vuonna 2007 kaksi raitiovaunua vaurioitui onnettomuudessa ja ne lähetettiin Firemaan korjattavaksi. Yritys hakeutui kuitenkin konkurssiin eikä vaunuja saatu korjattua tai palautettua Osloon edes lokakuuhun 2010 mennessä. Vuonna 2010 ympäristöasioista ja liikentestä vastaava Edistyspuolueen komissaari Jøran Kallmyr totesi, että SL95:ien korvaamista uusilla harkitaan tehtäväksi samaan aikaan paljon vanhempien SL79:ien kanssa. SL95:ien ongelmia olivat liian suuri melu, liian pieni käyttöaste, ruoste, halkeamat akseleissa ja ratojen lisääntynyt kuluminen liian suuren painon vuoksi. Kaikki paitsi kaksi SL95-vaunua poistettiin väliaikaisesti käytöstä 29. huhtikuuta 2013, kun havaittiin, että ruostuminen oli vaurioittanut useiden raitiovaunujen nivelten liitoksia.
Vuonna 2012 vaunut varustettiin automaattisella kulunvalvonnalla, jotta niillä voitiin liikennöidä Kolsåsin radalla yhdessä metrojunien kanssa. Oslo Vognselskap tiedotti syyskuussa 2012 valmistelevansa tarjouspyyntöä uusien, kaikki SL79:t ja SL95:t korvaavien raitiovaunujen hankkimista varten. Yli 70 uuden raitiovaunun hankinnan lisäksi Ruter alkoi suunnitella raitioteiden parantamista neljällä miljardilla Norjan kruunulla. Oslo Vognselskap tiedotti, että uudet raitiovaunut olisivat osapuilleen SL95:ien kokoisia, mutta painaisivat vain 40 tonnia, mikä vähentäisi raiteiden kulumista, ja lisäksi niiden lattian korkeus olisi 30 senttimetriä. Korvaamisen on tarkoitus alkaa vuonna 2020, jolloin ensimmäiset SL18-raitiovaunut toimitetaan, ja valmista pitäisi olla vuonna 2024, jolloin kaikki 87 uutta raitiovaunua on toimitettu. Samalla vanhemmat SL79-vaunut korvataan uusilla.
Aiheesta muualla

Kuvia tai muita tiedostoja aiheesta SL95 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:SL95
Vuonna 1995 Oslo Sporveier kokeili ABB:n valmistamaa Variotramia, joka lainattiin Saksan Chemnitzistä.
SL95:t tulivat aluksi liikenteeseen Ullevål Hagebyn radalle. Kuva on John Colletts plassilta.
Raitiovaunu Kolsåsin radalla vuonna 2007, kun Oslon metro ei liikennöinyt Kolsåsin radalla.
SL95 #171 Bekkestuassa vuonna 2007.
141 ja 151 Rikshospitaletilla odottamassa lähtöään linjoille 18 ja 17.
SL79- ja SL95-raitiovaunut Storgatalla.
Matkustamo
Raitiovaunu Abbediengenissä.
SL95-raitiovaunu Kirkeristenissä. Kuvassa näkyy katolle asennetut laitteistot.
Käännös suomeksi
Saostaminen (kemia)

Saostaminen (precipitation) on kemiallinen erotusmenetelmä, jolla pyritään erottamaan tutkittava tai analyysiä häiritsevä yhdiste pois näytteestä. Saostaminen tapahtuu lisäämällä tutkittavaan näytteeseen reagenssia, joka reagoi tutkittavan tai häiritsevän aineen kanssa muodostaen saostuman eli presipitaatin. Esimerkiksi kaliumjodidin (KI) lisääminen lyijynitraattiliuokseen (Pb(NO3)2) saa aikaan seuraavanlaisen reaktion:
Reaktiossa vesiliukoiset (vesiliuoksia merkitty aq) kaliumjodidi ja lyijynitraatti reagoivat keskenään, jolloin muodostuu veteen liukenevaa kaliumnitraattia ja astian pohjalle saostuu lyijyjodidia (saostumaa merkitty ↓).
Saostamisessa tärkeintä on näytteestä poishaluttavan aineen kerääminen mahdollisimman huolella, minkä vuoksi kemiallisissa analyyseissä liuosta suodatetaan useamman kerran. Yleensä saostaminen suoritetaan kuumille ja laimeille liuoksille, jotka ovat usein alkuvaiheessa happamia. Saostamisessa on kuitenkin otettava huomioon myös aineiden ionitulo, jonka arvo ei saa ylittää liukoisuustulon arvoa. Muutoin saostuvan aineen ja liuoksen välinen tasapainotila ei asetu ja saostumaa ei välttämättä muodostu.
Käyttökohteet

Saostamista käytetään, kun halutaan poistaa kovan talousveden sisältämiä metallikationeita tai estää pesuvedestä pyykkeihin kerääntyvän harmaan sävyn muodostumista.
Kemiallisissa analyyseissä saostamista käytetään apuna silloin, kun valmistetaan uusia yhdisteitä, poistetaan häiritseviä ioneja tai pyritään määrittämään tutkittavasta näytteestä ionit joko kvalitatiivisesti tai kvantitatiivisesti. Kvalitatiivisessa määrityksessä tutkittavan näytteen sisältämä ioni osoitetaan saostamis- eli sakkakokeilla.
Kvantitatiivisessa määrityksessä ioni joko saostetaan ja punnitaan kuivana tai näytettä titrataan tietyn pitoisella saostusliuoksella. Jälkimmäistä kutsutaan saostustitraukseksi. Esimerkiksi natriumkloridiliuoksen sisältämä kloridi voidaan määrittää titraamalla sitä hopeanitraattiliuoksella, jolloin näyteastian pohjalle muodostuu hopeakloridisaostuma.
Aiheesta muualla

Kuvia tai muita tiedostoja aiheesta Saostaminen (kemia) Wikimedia Commonsissa
Tuntemattomien aineiden määritys saostuskokeilla.
Marble Madness

| Marble Madness |
| --- | --- |
Kehittäjä:  Atari
Julkaisija:  Atari
Jakelija:  Atari Games
Suunnittelija:  Mark Cerny
Taiteilija:  Sam Comstock
Säveltäjä:  Hal Canon, Brad Fuller
Ohjelmoija:  Mark Cerny, Bob Flanagan
Julkaistu:  1984
Lajityyppi:  ajopeli ja tasohyppely
Pelimuoto:  yksinpeli
Ikäluokitus:  ESRB: Kaikenikäisille 
Alusta:  kolikkopeli, Amiga, Apple II, Apple IIgs, Atari ST, Commodore 64, FM Towns, Game Boy, Game Boy Color, Sega Game Gear, Sega Mega Drive, NES, NEC PC-9801, Sega Master System, Sharp X68000
Lisää peliartikkeleitaVideopelien teemasivulla
Infobox OK : 
Marble Madness (jap. マーブルマッドネス) on Atarin kehittämä ja julkaisema sokkelopeli, joka on julkaistu vuonna 1984 kolikkopelinä ja sen jälkeen useille muille alustoille.
Pelille kehitettiin jatko-osaa nimeltä Marble Madness II, joka jäi prototyyppiasteelle.
Pelaaminen

Tavoitteena on vierittää marmorikuulaa isometrisesti kuvatussa sokkelossa. Pelaajan on vältettävä kentältä putoamista tai muuten vaurioittamasta kuulaa. Pelissä ratkaistaan fysiikkapohjaisia pulmia.
Pelissä on vain kuusi tasoa, mutta pelaaminen tapahtuu kellotettua aikaa vastaan. Aikakauden laitteiston rajoituksien vuoksi pelistä karsittiin kaikki epäolennaisuudet pois.Pelin viides taso (nimeltään Silly Race) eroaa muista tasoista siinä, että siinä mennään eri suuntaan kuin muissa tasoissa.
Kehitys

Pelin kolikkoversion on kehittänyt Mark Cerny.
Peli suunniteltiin pelattavaksi hiiren kaltaisella trackball-ohjaimella (pallohiiri), joka olisi moottoroitu pelin antamalle vasteelle. Moottoroitu vaste hylättiin, koska ratkaisu ei olisi kestänyt pelihalliympäristössä ja peliin tuli tavallinen trackball.
Pelin kehityksessä käytettiin VAX-11/780 minitietokonetta. Peli ohjelmoitiin C-kielellä ja oli ensimmäinen Atari System 1 -alustaa käyttänyt kolikkopeli.
Peli julkaistiin joulukuussa 1984 ja se myi noin 4 000 yksikköä, joka oli kyseisenä vuonna huipputulos.
Vastaanotto

Pelin Commodore 64 -versio on saanut Commodore User -lehden arvostelussa arvosanaksi 9/10.
Aiheesta muualla

Marble Madness MobyGamesissa (englanniksi)
Marble Madness Arcade History -sivustolla (englanniksi)
Marble Madness Killer List of Videogamesissä (englanniksi)
Marble Madness Hall of Light -sivustolla (englanniksi)
Marble Madness Internet Movie Databasessa (englanniksi)
Marble Madness SpectrumComputing.co.uk -sivustolla (englanniksi)
Inhumans

| Inhumans> Marvel’s Inhumans |
| --- | --- |

Tyyli:   toiminta / seikkailu  tieteis  supersankarifiktio  draama 
Kestoaika:  42 minuuttia
Luoja(t):  Scott Buck
Perustuu:  Stan Leen ja Jack Kirbyn luomaan ryhmään Epäinhimilliset
Showrunner(it):  Scott Buck
Pääosissa:   Anson Mount  Serinda Swan  Ken Leung  Eme Ikwuakor  Isabelle Cornish  Ellen Woglom  Iwan Rheon 
Alkuperämaa:  Yhdysvallat
Alkuperäiskieli:  englanti
Verkko:   ABC  HBO Nordic
Esitetty:  2017-9-2929. syyskuuta 2017 – 2017-11-1010. marraskuuta 2017
Tuotantokausia:  1
Jaksoja:  8
Tuotanto
Tuottaja(t):  Jean Higgins
Vastaava(t) tuottaja(t):   Roel Reiné (jaksot 1–2)  Alan Fine  Stan Lee  Joe Quesada  Jim Chory  Jeph Loeb  Scott Buck 
Säveltäjä(t):  Sean Callery
Leikkaaja(t):   Radu Ion  Kristina Hamilton-Grobler  Lauren Schaffer  Jesse Ellis  Tim Mirkovich  Robert Ivison 
Kuvaaja(t):  Jeff Jur
Tuotantoyhtiö(t):   ABC Signature Studios  Marvel Television 
Levittäjä:   Imax Entertainment  Disney-ABC Television Group 
Aiheesta muualla
IMDb 
Inhumans on yhdysvaltalainen televisiosarja, joka perustuu Marvel Comicsin sarjakuvissa esiintyvään epäinhimillisten rotuun. Sarja sijoittuu Marvel Cinematic Universeen (MCU) ja jakaa tarinallisen jatkumon sen elokuvien ja muiden televisiosarjojen kanssa. Sarjan tuottivat ABC Signature Studios ja Marvel Television, Scott Buckin toimiessa sarjan showrunnerina.
Sarja keskittyy Mustaan Salamaan, jota esittää Anson Mount, sekä muihin Epäinhimillisten kuningasperheen jäseniin. Marvel Studios alkoi kehittää elokuvaa epäinhimillisistä vuonna 2011 ja se julkistettiin lokakuussa 2014 yhtenä kolmannen vaiheen elokuvista, ensi-illan ollessa suunniteltuna vuoden 2018 marraskuulle. Rotu esiteltiin MCU:hun alun perin televisiosarjan S.H.I.E.L.D. Agentit toisella tuotantokaudella ja huhtikuussa 2016 elokuva poistettiin julkaisuaikataulusta. Sarja julkistettiin marraskuussa ja se kuvattiin osittain Imax-kameroilla. Sen on tarkoitus olla myös ensimmäinen televisiosarja, joka saa ensiesityksensä Imax-teattereissa. Buck liittyi sarjan tuotantoon seuraavan kuukauden aikana. Mount valittiin rooliinsa helmikuussa 2017 ja sarjan muita päänäyttelijöitä ovat Serinda Swan, Ken Leung, Eme Ikwuakor, Isabelle Cornish, Ellen Woglom ja Iwan Rheon. Kuvaukset alkoivat Naval Air Station Barbers Pointissa, Kalaeloalla, Havaijilla, maaliskuussa 2017 ja päättyivät kesäkuussa 2017.
Inhumansin kaksi ensimmäistä jaksoa esitettiin Imax-teattereissa 1. syyskuuta 2017 alkaen noin kahden viikon ajan, ennen kuin sarjan esittämistä ABC:llä 29. syyskuuta alkaen. Suomessa sarja on ollut katsottavissa HBO Nordicin ja Viaplayn kautta. Sarja sai negatiivisen vastaanoton ja sen katsojaluvut jäivät alhaisiksi. Toukokuussa 2018 ABC ilmoitti, ettei sarjaa tulla jatkamaan.
Juoni

Vallankaappauksen jälkeen, Epäinhimillisten kuningasperhe pakenee Kuuhun kätketystä Attilan kaupungista Havaijille missä heidän on pelastettava itsensä ja koko maailma.
Näyttelijät > Päärooleissa

| 0 | 1 | 2 |
| --- | --- | --- |
|  Anson Mount  | … |  Musta Salama   |
|  Serinda Swan  | … |  Meduusa   |
|  Ken Leung  | … |  Karnak   |
|  Eme Ikwuakor  | … |  Gorgon   |
|  Isabelle Cornish  | … |  Kristalli   |
|  Ellen Woglom  | … |  Louise Fisher   |
|  Iwan Rheon  | … |  Maximus   |
Lukkoleuka, Kristallin apurina toimiva teleporttaava koiramainen olento on toteutettu tietokonegrafiikalla.
Näyttelijät > Sivurooleissa

| 0 | 1 | 2 |
| --- | --- | --- |
|  Mike Moh  | … |  Triton   |
|  Sonya Balmores  | … |  Auran   |
|  Michael Buie  | … |  Agon   |
|  Tanya Clarke  | … |  Rynda   |
|  Ari Dalbert  | … |  Bronaja   |
|  Aaron Hendry  | … |  Loyolis   |
|  Ty Quiamboa  | … |  Holo   |
|  Henry Ian Cusick  | … |  Evan Declan   |
|  Olo Alailima  | … |  Sammy   |
|  Bridger Zadina  | … |  Mordis   |
|  Sumire Matsubara  | … |  Locus   |
|  Jamie Gray Hyder  | … |  Jen   |
|  Michael Trotter  | … |  Reno   |
|  Ptolemy Slocum  | … |  Tibor   |
|  Krista Alvarez  | … |  Flora   |
|  Chad Buchanan  | … |  Dave   |
|  Liv Hewson  | … |  Audrey   |
Näyttelijät > Vierailevat

| 0 | 1 | 2 |
| --- | --- | --- |
|  Lofton Shaw  | … |  nuori Musta Salama   |
|  V.I.P.  | … |  nuori Meduusa   |
|  Leila Bootsma  | … |  nuori Kristalli   |
|  Aidan Fiske  | … |  nuori Maximus   |
|  Nicola Peltz  | … |  Jane   |
|  Marco Rodríguez  | … |  Kitang   |
|  Tom Wright  | … |  George Ashland   |
|  Andra Nechita  | … |  Iridia   |
|  Jason Quinn  | … |  Pulsus   |
|  Kala Alexander  | … |  Makani   |
|  Albert Ueligitone  | … |  Pablo   |
|  Moses Goods  | … |  Eldrac   |
|  Matt Perfetuo  | … |  Sakas   |
Jaksot

| # | Nimi | Ohjaus | Käsikirjoitus | Esityspäivä | Suomen esityspäivä |
| --- | --- | --- | --- | --- | --- |
| 1 | Behold...The Inhumans! | Roel Reiné | Scott Buck | 2017-9-2929. syyskuuta 2017 | 2017-9-3030. syyskuuta 2017 |
| 2 | Those Who Would Destroy Us | Roel Reiné | Scott Buck | 2017-9-2929. syyskuuta 2017 | 2017-9-3030. syyskuuta 2017 |
| 3 | Divine and Conquer | Chris Fisher | Rick Cleveland | 2017-10-66. lokakuuta 2017 | 2017-10-77. lokakuuta 2017 |
| 4 | Make Way For...Medusa | David Straiton | Wendy West | 2017-10-1313. lokakuuta 2017 | 2017-10-1414. lokakuuta 2017 |
| 5 | Something Inhuman This Way Comes... | Kevin Tancharoen | Scott Reynolds | 2017-10-2020. lokakuuta 2017 | 2017-10-2121. lokakuuta 2017 |
| 6 | The Gentleman's Name is Gorgon | Neasa Hardiman | Charles Murray | 2017-10-2727. lokakuuta 2017 | 2017-10-2828. lokakuuta 2017 |
| 7 | Havoc in the Hidden Land | Chris Fisher | Quinton Peeples | 2017-11-33. marraskuuta 2017 | 2017-11-44. marraskuuta 2017 |
| 8 | ...And Finally: Black Bolt | Billy Gierhart | Rick Cleveland & Scott Buck | 2017-11-1010. marraskuuta 2017 | 2017-11-1111. marraskuuta 2017 |
↑  Päivä, jona jakso julkaistiin ensi kertaa HBO Nordicilla.
1 2  Kaksi ensimmäistä jaksoa esitettiin Imax-teattereissa 1. syyskuuta 2017 alkaen elokuvana nimeltä Inhumans: The First Chapter kahden viikon ajan ja esitettiin sen jälkeen televisiossa 29. syyskuuta.
Tuotanto > Roolijako

Helmikuun 2017 lopussa Iwan Rheon valittiin näyttelemään Maximusta. Pian sen jälkeen Anson Mount valittiin näyttelemään Mustaa Salamaa. Maaliskuun alussa julkistettiin sarjan muut näyttelijät. Serinda Swan näyttelee Meduusaa, Ken Leung Karnakia, Eme Ikwuakor Gorgonia, Isabelle Cornish Kristallia, Mike Moh Tritonia, Sonya Balmores kuninkaallisen vartioston johtaja Aurania ja Ellen Woglom Louise Fisheria, Callisto Aerospace Control Centerin työntekijää, jota kiehtovat Kuu ja avaruus.
Tuotanto > Kuvaukset

Inhumansin kuvaukset alkoivat Honolulun keskustassa 5. maaliskuuta 2017, Kuvaukset sijoittuivat myös Kalaeloaan Naval Air Station Barbers Pointin käytöstä poistetulle lentokentälle. Ensimmäiset kaksi jaksoa kuvattiin Imax-digikameroilla Imax-näkymän mukauttamista varten. Tärkeät toimintakohtaukset muista jaksoista kuvattiin samalla teknologialla sarjan visuaalisen laadun tehostamiseksi. Kuvaukset päättyivät 12. kesäkuuta.
ABC, Marvel ja Imax päättivät toteuttaa Inhumansin Havaijilla osavaltion verokannustimien vuoksi ja koska Disneyllä ja ABC:llä oli osavaltion kanssa vahva suhde edellisten projektien jäljiltä. Mutta saarten ainoan studion, Hawaii Film Studion, ollessa käytössä ohjelman Havaiji 5-0 tuotantoa varten, projektille oli rakennettava uudet studiotilat. Hawaii State Film Office oli kiinnostunut muuttamaan Naval Air Station Barbers Pointin entisen lentotukikohdan kuvausstudioksi, ja vuoden 2017 alussa Navy Region Hawaii oli vuokrannut tilat Department of Business, Economic Development and Tourismilta, joka alivuokrasi bleased rakennukset sarjan tuotannolle, sallien tuotannon aloittaa jälkiasennukset entisen lentokentän muuttamiseksi tuotantolaitokseksi. Inhumansin odotettiin luovan satoja uusia työpaikkoja, ja tuovan vuodessa osavaltion taloudelle 80–100 miljoonaa dollaria. Jean Higgins, joka työskenteli Havaijilla aiemmin Lostin parissa vastaavana tuottajana, toimii Inhumansin tuottajana.
Tuotanto > Visuaaliset efektit

S.H.I.E.L.D. Agenttien visuaalisista efekteistä vastaava Mark Kolpack ilmoitti, ettei ole mukana Inhumansin efektien toteuttamisessa keskittyäkseen S.H.I.E.L.D.:iin, vaikka rotu esiteltiin kyseisessä sarjassa. Sen sijaan tämän sarjan visuaalisten efektien päävastaavana toimi Eric Grenaudier, seitsemän visuaalisten efektien studion työstäessä sarjaa. Monet efekteistä olivat Digital Median toteuttamia. Buck huomautti, että Meduusan hiukset olivat hyvin monimuktianen prosessi ja ”vaati paljon aikaa jälkituotannossa saada kyseinen efekti toimiaan”, Grenaudierin lisätessä, että Lukkoleuan luominen ja Attilan kaupunki olivat myös sarjan suurimpia haasteita. Hän sanoi tiimin yrittäneen luoda efektit, jotka kestäisivät IMAX-näytöllä ja vastaisivat MCU-elokuvia, mutta televisiobudjetilla ja -aikataululla.
Lukkoleuan loi Double Negative, jota Roel Reiné kutsui ”parhaaksi taloksi olentojen luomiseen”. Oikeankokoista lavastetta käytettiin auttamaan ohjaajia määrittelemään Lukkoleuan näkymiskohdat kuvissa sekä auttamaan näyttelijöiden kanssakäymisessä hahmon kanssa, kun taas 360 asteen kameraa käytettiin auttamaan tietokoneanimoidun version valaisemisessa. Double Negative aloitti Lukkoleuan toteuttamisen helmikuun 2017 alussa, alkaen suunnitella hahmon lopullisen ulkomuodon, karkeaksi ja yksinkertaiseksi versioksi, joka voidaan lisätä valmiisiin toimintakohtauksiin. Marvel antoi hyväksynnän Lukkoleuan lopulliselle ulkomuodolle huhtikuussa 2017, sarjan viidennen jakson kuvausten aikana, Double Negativen luodessa digitaalinen malli täydentämään ”animaatiot, lihakset ja tekstuurit”. Grenaudier Lukkoleuan ”tulevan olemaan kuvalisesti aito ja olemaan vuorovaikutuksessa monissa ympäristöllä varustetuissa kohtauksissa, monien ihmisten aikoessa leikkiä tai kosketella häntä—sitä on selvästi tehty elokuvissa. En puhu Piin elämästä, mutta yrittämisestä [tehdä] se episodisella aikataululla ja televisiobudjetilla, se nostaa palkin melko korkealle.” Reiné halusi Lukkoleuan teleporttauseffektin olevan "jotenkin todella orgaaninen", ja teki luonnoksia esitelläkseen ”idean siitä miten Lukkoleuka voitaisiin orgaanisesti hajottaa hiekkatuuleksi”, mitä Buck ja Marvel kumpikin rakastivat. Myöhemmin raportoitiin, että Lukkoleuan toteuttamisen kalliin hinnan vuoksi, tultaisiin myöhemmin poistamaan sarjasta.
Tuotanto > Musiikki

Vuoden 2017 San Diego Comic-Con Internationalissa Loeb julkisti Jessica Jonesin säveltäjän Sean Calleryn tulevan säveltämään Inhumansin musiikin. Callery nauhoitti sävellykset 68-osaisen orkesterin kera, suurin televisiomusiikkia työstänyt orkesteri, jonka kanssa Callery oli työskennellyt. Hän totesi sävellystensä olevan ”temaattisin kaikista sarjoista, joissa olen työskennellyt. Ytimekkäästi, kysymys on kuninkaallisesta perheestä, joten mukana on joitain suuria kuningaskuntaan ja perheeseen liittyviä teemoja.”
Esittäminen

Inhumansin kaksi ensimmäistä jaksoa (tiivistettynä 75 minuutin elokuvaksi nimeltä The First Chapter) saivat ensiesityksensä Los Angelesin Universal CityWalkilla 28. elokuuta. Jaksot esitetään myös yli 1 000 Imax-teatterissa yli 74 maassa 1. syyskuuta 2017 alkaen kahden viikon ajan. ABC tulee sen jälkeen esittämään sarjaa viikoittain, 29. syyskuuta 2017 alkaen, kahden ensimmäisen jakson sisältäessä materiaalia, jota Imax-versioissa ei näytetä. Sarja koostuu 8 jaksosta. Imaxin toimitusjohtaja Richard L. Gelfond oli ”varma, että näyttelytoverimme ovat innoissaan. Aihetta käsittelevien keskusteluiden vastaanotto on ollut erittäin positiivista.” Sherwood lisäsi Disneyn varmistaneen, että ABC:n osakkaat ovat mukana Imax-ensiesityksessä ja että he varmistivat Marvel Studiosin kanssa, ettei esitys osuisi samalle ajankohdalle yhdenkään MCU-elokuvan kanssa—teatteriesitysten sijoittuessa Spider-Man: Homecomingin ja Thor: Ragnarökin väliin. Sarjan jaksot ovat julkaistu Suomessa tilausvideopalveluiden, kuten HBO Nordicin ja Viaplayn, välityksellä. HBO Nordiciin jaksot julkaistiin jo päivä Yhdysvaltain julkaisun jälkeen. Viaplayhyn sarja julkaistiin huhtikuussa 2019.
Aiheesta muualla

Inhumans Internet Movie Databasessa (englanniksi)
Henry Golding

| Henry Golding |
| --- | --- |
 Henry Golding Toronton elokuvajuhlilla vuonna 2024.
Henkilötiedot
Syntynyt: 5. helmikuuta 1987 (ikä 37) Betong, Sarawak, Malesia
Näyttelijä
Merkittävät roolit:  Nick Young (Crazy Rich Asians)   Sean Townsend (Missä on Emily?)  Tom Webster   (Last Christmas)
Aiheesta muualla
IMDb 
Henry Ewan Golding (s.  5. helmikuuta 1987 Betong, Sarawak, Malesia) on englantilais-malesialainen näyttelijä, malli ja televisiojuontaja.  Hän on juontanut BBC:n The Travel Show vuodesta 2014 lähtien. Näyttelijänä hänet tunnetaan muun muassa elokuvista Crazy Rich Asians (2018), Missä on Emily? (2018) ja Last Christmas (2019).
Yksityiselämä

Hän syntyi Malesiassa ibantaustaiselle äidille ja englantilaiselle isälle. Vuonna 2016 hän meni naimisiin taiwanilaisen televisiojuontaja Liv Lon kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Henry Goldingin Instagram-sivu
Heikki Salmela

Heikki Salmela
Heikki Juhani ”Hessu” Salmela (s. 30. joulukuuta 1946 Turku) on suomalainen pikaruokala- ja elintarvikeyrittäjä. Hän perusti Hesburger-pikaravintolaketjun, joka on nykyään Suomen suurin pikaravintolaketju.